
Multo  magis  cavebis ,  si  forte  explicare  aveas  ,  ne  ponas 
quidquam  cum  observationibus  non  consentiens . 

DE  HYDROCELE. 

PRjEMIUM, 


3\Jj£mbrana3  serosae,  in  quibus  solis  sese  constituunt  Hy¬ 
dropes,  capillaribus  vasibus  constant,  tam  sanguineis,  quam 
lymphaticis,  infinite  divisis,  modo  inextricabili  implexis, 
strictissimo  cellurari  conjonctis  textu.  Quae  vasa,  pro  func¬ 
tionibus  suis,  in  exhalantes  et  absorbentes  dividuntur;  vasa 
exhalantia  plorant  in  serosarum  membranarum  Cavitate , 
lymphaticum  rOrem,  sanguinis  sero  omnino  similem,  cujus 
usus  praecipuus  est  rudiores  affrictus  praecavere  et  inflamma¬ 
tiones  inde  oriundas  amovere.  Id  liquidum ,  impletis ,  qui¬ 
bus  destinabatur,  functionibus,  iterum  exhauritur  absorben¬ 
tibus  quae  id  in  circulationis  referunt  torrentem,  ut  inde  yel 
aliis  usibus  conferat,  vel  excretionis  via,  ejiciatur. 

Illa  praemissa,  quanquam  inchoata,  tamen  ad  hydropum 
compositionis  intelligentiam  necessaria  sunt;  etenim  hi  morbi 
producuntur,  vel  vi  aucta  systematis  exhalantis,  vel  imminutis 
absorbentium  functionibus,  vel  Undem  utraque  causa  simul* 

Ex  quibus  facile  eluscescit,  hos  morbos,  ex  causis  diversis 
et  contrariis,  produci  posse,  et  hisce  curationem  aptandam 

esse. 

Morbi  sub  generali  nomine  hydropis  descripti,  diversa 
pro  situ  acceperunt  nomina ;  qui  situs  numerosi  sunt;  nam 
omnes  corporis  partes,  in  quibus  existit  cavum  quod  externi 
non  aperitur,  illis  sunt  obnoxiae  morbis. 

Tot  inter  hydropes,  unus  frequentissimus  venit,  qui  viros 
solummodo  aggredi  potest;  incommodissimus,  nec  tamen  pe¬ 
riculosus  •  ille  eminet  inter  alios,  in  eo  quod  nunquam  funes¬ 
tum  habeat  exitum ,  et  quod  illius  sanatio  semper  tentari 
possit,  (nisi  cum  alterius  morbi  crisis  esse  videtur,)  eique  hy¬ 
droceles  nomen  adscriptum  est. 

DEFINITIO. 


Hydrocele  ex  etymologia  su&,  tumor  est  ex  aqua  formatus; 
sed  hoc  nomine  peculariter  salutaverunt  chirurgi  hujusmodi 
tumorem  qui  in  scroto  aut  in  trajectu  vasorum  spermaticorum 
sedem  habet. 

,  * 
Hydrocele,  in  internam,  quae  scilicet  intra  tunicam  vagi¬ 
nalem,  et  in  externam,  quae  extra  eam,  existit,  distingui 

posset. 

Haec  ultima  species  divisa  fuit  in  hydrocelen^  ab  infiltia— 
tione ,  quum  scilicet  liquidum  in  cellulari  dartoum  colligitur 
textu,  et  tunc  saepius  est  symptoma  alterius  morbi,  aut  debi¬ 
litatis  generalis ;  et  in  insaccatam  secundum  funiculum  sperma¬ 
ticum  :  in  hac,  kystus  fortuitus  sese  formavit  ex  substantia 
textus  cellularis  funiculum  cingentis,  et  in  cujus  Cavo  ex¬ 
sudat  materia  aquosa.  Quod  ad  utriusque  speciei  curationem 
spectat,  prior  exigit,  ut  causam  primam  aggrediamur,  id 
est ,  morbum  cujus  symptoma  est ,  si  a  morbo  pendeat ; 

aut  debilitatem,  si  a  debilitate.  Quod  ad  posteriorem,  eadem 
cura  ac  in  vaginali,  infra  exponenda,  illi  accommodari  potest. 

Denique  autores  hydrocelen  a  liquido  in  tunica  vaginali 
congesto,  hydrocelen  per  effusionem  vocarunt,  eamque  in 
Congenitam  et  acquisitam  distinguerunt :  hac  de  ultima  spe¬ 
cie  in  nostro  specimine  inaugurati  tantummodo  agetur,  quae 
jetiam  hydrocele  vaginalis  a  plurimis  nuncupatur. 

DE  CAUSIS. 


Causae  hydroceles  sunt  omnia  quae  destruunt,  sive  directe, 
sive  indirecte,  aequilibrium  inter  exhalationem  et  absorptio¬ 
nem  seri,  quod,  in  statu  naturali,  lubricat  parietem  inter¬ 
nam  tunicae  vaginalis.  Videtur,  primo  intuitu,  quam  nume¬ 
rosae  sunt  illae  causae;  etenim  contusiones,  attritus,  inflam¬ 
matio  testiculorum  :  (hsecque  ultima  est  aliquoties  solummodo 
effectus  multarum  aliarum.)  Alteri  quoque  morbo  succedere 
hydrocele,  et  tanquam  illius  crisis  haberi  potest,  existit 
quandoque  ut  symptoma  syphilliticae  infectionis,  et  denique 
modo  quasi  spontaneo,  causa  difficillime  detegenda. 

DE  DIAGNOSI. 


Hydrocele  vaginalis  lent&  invadit,  et  ab  inferiore  testiculi 
parte  oritur.  Ascendit  funiculo  vasorum  spermaticorum  res¬ 
pondens,  annulo  inguinali  tenus.  Post  unum,  aliquando  duos 
annos,  magnam  obtinet  accretionem.  Tuncque  saepius  aeger 
tantummodo  auxilium  flagitat. 

Chirurgus  ex  modo  quo  se  formavit  tumor ;  ex  illius 
oblunga  forma,  ab  ima  parte  ad  summam  extensi,  ubi  etiam 
angustior  est  ita  ut  formam  pyri  alicujus  referat;  ex  ipsius 
aspectu  levigato;,  etiam  ex  pelluciditate,  si  traasyideri  queat 

fulgor  luminis  ad  partem  oppositam  collocati ;  ex  ejus  levi¬ 
tate  *  tum  vero  (  quod  signum  est  certum  ubi  tactu  appre¬ 
henditur,)  e  fluctuatione,  agnoscet  hydrocelen. 

Ubi  ad  quam  maximum  volumen  pervenerit,  delentur 
Scroti  rugae ,  pellis  penis  distrahitur ,  isti  usque  volumen  im* 
minuisse  videtur :  Compressio  funiculi  vasorum  spermatico* 
nim,  inter  digitos  ,  fit  impossibilis  :  tumor  videtur  solum¬ 
modo  magnus  saccus  cavo  abdominis  additus  et  cum  eo 
communicans,  per  aperturam  enormen ;  tandem  dolor  a 
testiculi  compressione  productus,  e6  acerbior  ,  quo  major 
erit  resistentia  tunicae  vaginalis.  Horum  omnium  symptoma¬ 
tum  ope,  facile  discernet  chirurgus  hydrocelen  ab  alteris 
morbis,  eadem  quaedam  signa  aemulantibus  :  utque  clarior 
evadat  diagnosis  et  funesti  erroris  quam  minima  causa  se¬ 
dulo  vitetur,  characteristica  hic  signa  cujuslibet  exponere 
conemur. 

Hernia ,  a  medicis  saepissime  observata ,  nimias  per  se 
offert  dissimilitudines,  quam  ut  in  errorem  inducere  valeat; 
una  hernia  inguinalis ,  medicum  fallere  potest ;  siquidem  ap¬ 
ponatur  secundum  funiculum  vasorum  spermaticorum.  Haec 
hernia,  primo  parva,  sensim  amplificatur.  Sed  e  summo  ad 
imum  :  in  principio  a  testiculis  longe  abest,  et  quum  in 
scrotum  pervenerit,  serie  conatuum,  non  impedit  quominus 
testiculus  sanus  in  parte  ejus  inferiori  vel  posteriori  agnos¬ 
catur.  Cubat-ne  aeger  ?  iterum  omnino  aut  partim  regredi¬ 
tur,  sive  ipsius  ponderis  sive  taxis  adjumento.  Surgit-ne  ? 
statim  rursum  descendit. 

In  testiculorum  inflammatione,  saevior  est  quam  in  hydro¬ 
cele,  dolor  ;  horum  fit  promptius  organorum  inflatio;  rubor 
et  tensio  in  scroto ,  acuta  febris ,  pulsus  durus ,  frequens  , 
urinae  rarae  et  lateritiae  adsunt:  in  hydrocele,  nulla  febris, 
pulsus  est  placatus,  lotia  naturalia,  hu jusque  lenta  progres* 
sio  a  rapidis  illius  incrementis  longe  discrepat. 

Tumor,  testiculi  formam  servans,  ad  latera  complanatus, 
et  cujus  crassa  extremitas  altum  spectat ,  sua  ingenti  gravi¬ 
tate  ,  fluctuationis  absentia ,  sarcoceles  existentiam  indicat. 

Verum  tamen  hic  morbus  coexistere  potest  cum  hydro¬ 
cele  ,  tunc  difficilior  est  ejus  diagnosis ;  testiculus  aegrotus , 
humore  fluido  circumdatus,  in  tunica  vaginali  cumulato, 
palpari  nequit.  Tum  vero  nonnullae  elucescent ,  de  illius 
statu,  notiones,  cum  perficietur  aquarum  detractio.  Hydro¬ 
cele  tunc  duntaxat,  morbo  periculosiori  additur,  qui  aliam, 
omnino  curationem  exigit. 

Cirsocele  amplus,  (  hic  etenim  solus  pro  hydrocele  haberi 
potest.  )  Inprimis  dignoscitur  modo  quo  sese  formavit.  In 
principio  solummodo  aderat  tumor  nodosus  in  funiculi  di¬ 
rectione  ,  e  parte  inferiore  testiculi  ad  annulum  usque  ex¬ 
tensus  ;  ciim  magnum  acquisiverit  volumen ,  inanimadverten- 
tia  tantummodo,  pro  tumore  aquoso  apprehendi  posset.  Ast 
exacte  si  exploretur ,  tactu  facile  distinguetur ;  corpus  pas- 
taceum  comprimere  videris,  quod,  compressione  levi  et  diu- 
turna,  sicut  et  admotione  frigoris,  astringentium,  et  posi¬ 
tione  horizontali,  minuit. 

Denique  ,  hematocele  est  infdtratio  sanguinis  in  textum 
cellularem  scroti  et  qui ,  prima  fronte ,  quam  facillime  visu, 
tactuque  ab  hydrocele  dignosci  potest. 

DE  PROGNOSI. 


Simplex  si  morbus  sit,  prognosis  minime  est  dubia,  sem- 
per  sanari  potest.  Unicus  tamen  casus  ubi  scilicet  hic  morbus 
crisis  est  alterius ,  curam  solam  palliativam  efflagitat ;  quod 
fiet,  ubi  invasio  hydroceles  respondebit  fini  alterius  morbi, 
vel  hic  ubi  evanuerit  omnino  yel  saltem  alleviatus  fuerit,  in¬ 
vadente  hydrocele. 

Quoad  prognosim,  in  morbo  complicato,  subjacet  naturae 
morbi  complicantis  et  plus  miniisve  faustus  erit,  prout  mor¬ 
bus  concomitans  facile  aut  difficile  sanari  poterit. 

DE  CURATIONE. 


Inefficacitas  remediorum  interne  propinatorum  aut  ad  exte¬ 
riora  applicatorum,  in  causa  fuit  cur  illa  direlicta  fuerint,  adeo 
ut  hodie  vi x  quidam  extent  medici  sedula  praxi  exercitati, 
qui  ad  ea  confugiant.  J&m  in  hodiernis  libris  de  iis  minime 
agitur,  quin  imo  forsitan  altissimae  oblivioni  quondam  dari 
.poterunt.  Ex  inde  non  concludendum  tamen ,  medelam  in¬ 
ternam  nusquam  profuisse  :  ad  cujus  assertionis  confirmatio¬ 
nem  ,  liceat  mihi  observationem  praxis  mere  brevi  referre. 

In  decursu  anni  1816  ,  ad  aegrum  cum  praeclaro  Doctore 
Stevenart  rei  medicae  in  provincia  Namurcensi  Curatorum 
praeside,  advocatus  ut  deliberationem  institueremus  de  morbo 
quo  duobus  abhinc  annis  laborabat,  et  ad  quem  profligandum 
multa  jamjam  remedia  a  peritis  medicis  praescripta  incassum 
expertus  erat.  Tumorem  agnovimus  crassum  ad  annulum  in¬ 
guinalem  usque  propensum. 

Symptomatibus  attente  scrutatis,  asseverare  non  dubitavi 
liunc  tumorem  esse  veram  hydrocelen,  aegroque  demonstravi 
necessitatem  operationis  instituendae,  etiamsi  momentaneum 
solummodo  levamentum,  aquarum  detractione,  cruciantibus 
doloribus,  inferremur,  qui  necessarie  pendebant  a  compres¬ 
sione  testiculi  ,  et  extensione  coacta  ejus  integumentorum. 

Postquam  per  aliquot  dies  aeger  hesit asset, 'operationem 
sollicitavit. 

Punctionem  institui  et  duas  circiter  humoris  liquidi  libras 
extraxi,  post  cujus  effluxionem,  testiculum  inveni  molis 

quadruplae  auctum  et  indolentem,  nam  aquarum  detractio  , 
dolores  subito  suppresserat.  Denuo  tunc  aegrum  scrutatus  sum 
et  ejus  responsa  mihi  locum  dederunt  suspicandi  hanc  ingur¬ 
gitationem  testiculi  pendere  posse  ab  existentia  virus  syphil- 
litici,  quo  sese  inquinatum  fuisse,  confessus  est,  seseque  va¬ 
riegatis  curationibus,  nonnullis  ante  annis  subjecisse  ;  patie¬ 
batur  quoque  vagos  dolores  quos  rheumatismo  tribuebat. 
Videbantur  maculae  subflavae  ad  cutem  sparsae,  et  coma  ejus 
nigra,  quondam  densa ,  defluvio  capillorum  disrarabatur. 

Tum  ei  proposui  usum  hydrargyri  methodo,  uti  dicunt 
neoterici,  per  extinctionem ,  ut  discuterem  statim  infarc¬ 
tum  testiculi  et  postea  possem  radicalem  tentare  curatior 
nem  hydroceles,  viis  consuetis;  sed  D***  punctione  levatus, 
et  diurnam  molestamque  curam  horrens,  expectavit  iterum, 
donec  collectio  aquosa  nova  pristinum  denuo  volumen  atti¬ 
gerit ;  (quod  post  tres  hebdomadas  supervenit.)  Tunc  statuit 
mea  sequi  consilia. 

Ergo  usus  est  fricationibus  ex  hydrargyro,  ptisanna  sudori¬ 
fera  adjuvante.  Cura  ad  quartum  usque  mensem  protracta 
fuit,  propter  negligentiam  et  irregularem  vivendi  modum. 

Postquam  per  mensem  aeger  medela  usus  fuisset,  refocilla- 
bantur  suas,  ut  aiebat,  vires;.  erat  hilarior,  capilli  defluere 
destiterunt ,  maculae  subflavae  evanuerunt  quemadmodum  do¬ 
lores  vagi,  quibus  identidem  cruciebatur;  testiculus  imminuit 
mirum  in  modum,  aqua  collecta  in  tunica  vaginali  absorpta 
fuit,  et  me  mirante,  aeger  gaudio  exultans,  hydrocele  et 
scirrhosa  testiculi  induratione  absque  ulla  instituta  operatione, 
liberatus  est.  Tres  elapsi  sunt  anni,  et  aeger  quem  saepe  vidi, 
quamvis  sese  libidini,  hisce  temporibus  juventuti  familiari, 
dederit ,  nihil  amplius  omnino  experitur. 

Quis  hic  haud  agnosceret,  impulsionem  salutarem  hydrar¬ 
gyri  !  et  puto  neminem  hanc  raram  sanationem ,  aliis  cau¬ 
cis  assignaturum.  Quomodo  egit  ? . . haec  quaestio  similis 


est  tot  aliis,  quae  factae  sunt,  quum  quaesitum  est  quo  modo 
sanaret  morbos  sypbilliticos  generatim  :  quae  quaestio  sub 
judice  pendet. 

Viae  curatoriae,  ab  omnibus  autoribus  commendatae,  ut  so¬ 
lae  efficaces,  in  hydrocele  per 'effusionem,  operationes  sunt, 
quibus  vel  sanatio  unius  momenti,  (cura  palliatiya,)  vel  ra- 
dicalis  obtinetur. 

Curatio  palliati va  consistit  in  liquidi  collecti  emissione, 
donec  collectio  nova  novam  operationem  sollicitet.  Quae  ope¬ 
ratio  simplicissima,  quum  hydrocele,  ut  terminatio  alterius 
morbi,  superveniet,  sola  adhibebitur,  ut  supra  dixi;  nam  cu¬ 
ratio  absolvi  nequit,  quin  prior  recrudescat.  Hic,  hydrocele 
considerabitur  quasi  exutorium,  vi  medicatrice  naturae  pro¬ 
ductum. 

Illa  operatio  triquetro  vulgo  fit.  Chirurgus,  aegro  quam 
commodissime  posito,  manu  sinistra  corripiet  tumorem  quem 
comprimet  a  summo  ad  imum ,  et  testiculum  removebit , 
ferens  illum  in  altum  et  retrorsum  (excelsior  in  adultis  quam 
in  pueris  est).  Triquestrum  cujus  canula  inducta  fuit  aliquo 
corpore  pingui,  tenebitur  ita  ut  manubrium  applicatum  sit  in 
palma  manus ,  et  index  super  illud  ita  extendatur ,  ut  tri¬ 
quetri  longitudo ,  quam  immitti  debet,  ipsius  digiti  extre¬ 
mitatem  superet.  Infigetur  oblique,  ne  testiculus  vulneretur; 
guttae  aliquae  seri ,  per  triquetri  sulcum  effluentes  ,  mone¬ 
bunt  instrumentum  intus  penetrasse.  Pugiunculus  retrahitur 
et  aqua  effluit  per  canulam.  Quum  perula  est  vacua,  ca- 
nula  aufertur,  integumentis  ,  duobus  digitis  manus  sinistrae, 
sustentis;  splenia,  in  vino  calido  immersa,  et  suspensorium 
ad  omnia  tuenda,  super  scrotum,  applicabuntur. 

Ex  hac  curatione ,  quam ,  timore  dolorum ,  aegri  anteferunt , 
nihil  aliud  sperandum  quam  leve  et  fugax  levamentum  ab 
aquae  effusione.  Nam  haec  collectio  eo  citius  reproducetur,  et 
quantitas  eo  major  fiet,  quo  magis  ab  ortu  morbi  recedetur; 

et  qub  aeger  majorem  numerum  punctionum  subierit;  nam 
tunc  membrana  magis  ac  magis  vim  suam,  ut  dicunt  hodierni 
physiologi,  tonicam  amittit. 

In  operatione  radicali  sibi  proponit  chirurgus  efficere  ita 
Ut  intervallum,  quod  humorem  recipit ,  evanescat,  consti¬ 
tuendo  adhserentiam  firmam  inter  superficies  ejusdem  mem¬ 
branae  respondentes.  Omnia  auxilia  adversus  morbum  usita¬ 
ta,  intendunt  ad  incitandam  inflammationem,  cujus  ope, 
adhaerentia  fit,  sive  proxime  sive  intercessu  substantiae  lym¬ 
phati  co-albuminosae ,  quae  organica  fit,  et  hydroceles  reditui 
obstat. 

Illa  media  sunt  i°  Ligatura  funiculi  spermatici ,  2°  in 
inguine  moxa  applicatio,  3°  incisio,  4°  cauterisatio  tumoris, 
5°  seto,  6°  turundae  immissio  rj°  irritatio  triquetri  canula 
vel  specillo  e  gummi-elastico ,  mediantibus ,  8 0  aeris  insuf¬ 
flatio,  90  excisio,  et  io°  injectio. 

1 0  Veteres  funiculum  spermaticum  deligabant,  quia  sero- 
sitas  ab  imo  ventre  in  tunicam  vaginalem  stillare  arbitra¬ 
bantur. 

20  Ut  aquarum  derivationem  obtinerent,  in  inguine  com¬ 
burebant  moxa . 

omnino  vanum  esse  credo  harum  methodorum  inutilem 
absurdamque  quidem  saevitatem  hic  demonstrare. 

5°  Incisio:  in  sectione  tegumentorum  et  tunicae  vaginalis, 
a  summo  ad  imum ,  consistit.  Aqua  effluit ,  testiculus  operi¬ 
tur  linamento ,  curat  medicus  ut  illud  immittatur  in  omnes 
recessus  tunicae  vaginalis ,  et  expectat  donec  inflammatio  secu¬ 
tura,  constituat  illam  adhaerentiam,  sine  qua  sanatio  non 
succedit. 

4 0  Cauterisatio  :  consistit  in  applicatione ,  super  scrotum , 
alicujus  caustici,  ut  lapidis  quem  causticum  vocant,  donec 
'  confirmetur  actionem  illius  ad  membranam  usque  vaginalem 

sese  extendisse;  tunc  aufertur,  cataplasma  emolliens  apponi¬ 
tur  ad  promovendum  escharrrae  lapsum ,  post  quem  aqua 
effluit,  plaga  in  suppurationem  evadit,  membrana  exsolvi¬ 
tur  in  segmina,  et  sanatio  sequitur,  quum  inflammatio  pro— 
vocata  suffecit  et  sese  ubique  sequalitei  expandit. 

5«  Setaceum  ,  6°  turunda ,  70  irritatio  triquetri  canulae  et 
specilli  ope,  pro  efficacia,  ad  eamdem  seriem  referri  pos¬ 
sunt  ;  nam  setaceum  per  medium  tumorem  transiens,  solum¬ 
modo  inflammat  partes  quas  contingit,  et  consequenter  ins¬ 
tituit  adhaerendam  incompletam  nec  sufficientem  ut  sanet 
morbum  de  quo  agitur;  eadem  de  turunda  dicenda  sunt; 
irritatio  adjumento  canulae  aut  specilli ,  levior  est  quam 
ut  fiduciam  eis  methodis  quisquam  habere  queat,  praecipue 
si  morbus  diu  perduraverit ;  praeterea  fieri  non  potest ,  his 
operationibus ,  ut  medicus  attingere  valeat  parvum  intei  val¬ 
lum,  quod  epidydimum  inter  et  testiculum  existit,  quodque 
indicatur  ,  a  pluribus  ,  velut  hydroceles  lecidivae  causa. 

Omnes  rationes  curandi ,  de  quibus  supra ,  obsoleverunt. 
Ideo,  et  ne  vanis  hoc  specimen  descriptionibus  extendam* 
illas  tantummodo  strictim  lustravi. 

8°  Nuperrime  etiam  illustris  Gimbernat,  Madrito  Chi¬ 
rurgus  insufflationem  proposuit  aeris  in  tunicam  vaginalem, 
ast  mihi  haec  medela  non  satis  irritans  videtur. 

Jam  igitur  de  solis  hodie  in  usu,  et  in  quibus  stabilitu? 
radicalis  curationis  spes,  disserendum  arbitror. 

90  Excisio  :  Illa  operatio,  quamvis  acerba,  in  multis  casibus, 
sequenti  est  anteponenda;  ii  sunt,  verbi  gratia  in  hydrocele 
veteri  ,  ampla ,  cujus  vaginalis  membrana  densata ,  cartilagi¬ 
nosa  ,  vel  etiam  in  os  mutata  est.  Quibus  in  casibus  facile 
videtur  cur  caeterae  agendi  rationes  sufficere  non  possent. 
Eliam  eligetur,  ubi  timendum  ne  affectio  gravis  testiculi 
coexistens,  ejus  ablationem  postulet,  vel  denique,  quum 
praesentia  hydatidum  conjicietur.  Ilsec  complicatio  visa  fuit 

ahno  1816  apud  militem  adquem  curandum  haee  instituta 
fuit  excisio,  in  nosocomio  militari.  Trajecti  ad  Mosam: 
post  incisionem  tunicae  vaginalis,  apparuit  corpus  fluctuans, 
quod  quidam  adstantes ,  pro  intestinis  habuerunt ;  illud  vero 
nihil  aliud  erat  quam  fascis  crassus  hydatidum,  cujus  facta 
fuit  extractio,  quin  imo  expleta  fuerit  excisio  portionis  tunicae 
.vaginalis  ,  quae  cartilaginosa  erat.  Cura  ut  solito,  et  sanatio  in¬ 
tra  tres  et  viginti  dies  tantum  absolutae  fuertmt.  Haec  ob¬ 
servatio  mihi  tradita  fuit,  a  peritissimo  militari  medico  Doc- 
tore  Fallot  ,  qui  huic  aderat. 

Illa  complicatio  hydatidum  reperta  saepe  fuit  in  aliis  hy¬ 
dropibus  ,  sed  in  nostro  casu,  rara  esse  debet  ,  siquidem  , 
excepto  celeberrimo  Dessault,  nullus,  quem  noverim,  de 
ea  auctor  mentionem  fecerit,  et  consequenter  nulla  huc¬ 
usque  dantur  symptomata ,  ex  quibus  possimus  certe  illam 
dignoscere. 

Tamen  credo  (idque  ex  meo  duntaxat  videndi  modo.) 
Praesentiam  earum  non  immerito  suspicari  posse ,  quum , 
perficiendo  curam  palliativam  aut  punctionem  ad  detractio¬ 
nem  aquarum  procurandam  injectione ,  aqua  non  effluit 
modo  continuo ,  et  quum  corpus  fluctuans  ( cavendum  ne 
existat  hernia.)  Continuo  introitui  canulae  obvenit,  ut  quan¬ 
doque  abdominis  viscera,  in  punctione  ascitis  causa,  faciunt. 
Tandem  ubi  post  aquas  prorsus  effluxas,  non  reducta  fuerit 
pars  ad  normale  volumen ,  et  ubi  trans  tegumenta ,  corpus 
molle  liberumque  in  perula  vacuci.  hydroceles  percipitur. 
Facile  est,  pro  me4  sententia  discernere  utrum  volumen,  ex 
praesentia  aquae  relictae,  ex  inflatione  testiculi,  aut  ex  plica¬ 
turis  quas  integumenta  flaccidiora  formant,  oriatur. 

Encheiresis ,  in  his  casibus  ,  fit  modo  sequenti  : 

./Eger  cubabit  in  laterali  cubilis  sui  magine ,  medicus  cu¬ 
tem  tensam  aut  plicatam  manus  sinistrae  ope,  incidit  longi- 
trorsum  ex  summa  parte  ad  imam  tumoris  ,  scalpello  cujus 
acies  curva \  postea  haec  dissecatur  ex  utraque  parte^  ut  tunica 

vaginalis  detegatur  in  spatio  congruente.  Illa  perula  membra¬ 
nacea  aperitur  acumine  scalpelli ,  ut  duo  digiti .  possint  in 
illam  introduci,  ad  eamdem  sustinendam,  et  incidendam 
usque  ad  imam  partem.  Tunc  forficibus ,  quam  plurimum 
membranae,  ex  utraque  parte,  exciditur;  ita  tamen  ut  vasa 
spermatica  et  epididymus  intacta  serventur.  Excisione  .  ita 
facta,  testiculus  e  suo  loco  motus  reponitur;  operitur  lina¬ 
mento  molliculo,  quod  immittitur,  specillo,  in  omnes  reces¬ 
sus,  ut  contactus  ejus  excitet  ubiqu£  aequaliter  inflammatio¬ 
nem  necessariam  ut  adhaerentia  sollicitetur. 

Saevities  hujus  methodi  forsan  in  causa  fuit  cur  pauciores 
fautores  habuerit;  sed  anteponenda  est  sequenti,  quoniam  in 
omnibus  casibus  adhiberi  possit ,  et  quaedam  complicationes 
eam  necessarie  implorent. 

io°  Injectio  :  operatio  horrida  minus  et  anteferenda  exci¬ 
sioni,  quum  morbus  recens  est,  et  quum  quaedam  ex  ad¬ 
junctis  supra  enumeratis  non  invicem  concurrunt.  Hoc  se¬ 
quenti  proceditur  modo. 

Primo ,  punctione  evacuantur  aquae ,  ut  fit  in  curatione 
palliativa ;  curat  medicus  ut  sequatur  canulae  terebelli  motus, 
retractione  tunicae  vaginalis  effectos,  ut  vitet  periculum  li¬ 
quorem  in  textum  cellularem  injiciendi.  Pisposuerit  prius 
in  syringe,  cujus  sypho  potest  canulae  adaptari,  liquorem 
irritantem;  qui  erit,  aut  vinum  calidum  alcoholisatum ,  aut 
alcohol  merum ,  aut  etiam  disolutio  potassae  causticae.  Prior 
injectio  praevalet. 

Tunica  vaginali  vacua,  injectio  impellitur,  maxima  vi , 
ut  membranae  resistentiam  superet :  moratur  aliquamdiu  li¬ 
quor  injectus  antequam  illius  effluxus  permittatur ;  injectio 
bis  terve  repetitur,  donec  judicat  operator  irritationem  fuis¬ 
se  sufficientem ,  inflammationem  incitandi  gratia  ;  dolores 
acerbi  inde  oriuntes  sunt  quam  saepissime  signum  earum 
efficaciam  indicans ;  sed  summa  horum  dolorum  non  sem- 
per  haberi  potest  ut  mensura  earumdem  vis ;  nam  aegri  quidam. 

hac  ratione  tractati,  nullum  omnino  dolorem  sunt  experti  , 
et  tamen  penitus  sanati  sunt.  Curatione  effecta,  splenia,  in 
irritantem  liquorem  immersa ,  supra  scrotum  applicantur , 
donec  inflammatio  contingens  sollicitet  adhibitionem  emol¬ 
lientium. 

Quemcumque  operationis  modum  instituerit  medicus,  bre¬ 
vi  ,  ut  jam  supra  dixi ,  supervenit  inflammatio ;  testiculus , 
scrotum  intumescunt ,  dolor  plus  minusve  acutus  oritur  et 
secundum  funiculi  spermatici  trajectum  reptat;  levis  super¬ 
venit  febris.  Moderata-ne  sunt  accidentia?  abstinendum,  uten- 
dumque  potibus  emollientibus ,  et  applicatione  cataplasmatis 
ad  scrotum.  Fiunt-ne  immoderata?  infringenda  sunt,  sangui¬ 
nis  missionibus  et  levioribus  purgantibus;  hoc  in  casu,  medela 
contra  vehementes  inflammationes,  sic  dicta  antiphlogistica , 
adhibenda.  Denique  inflammatio  paulatim  sicut  et  tumor  et 
dolor  evanescunt;  sicque  brevi  aeger  ad  pristinum  statum,  gau¬ 
dente  operatore,  restituitur;  nam  adhaerentia  firma,  inter  pa¬ 
rietes  tunicae  vaginalis  internas  constituta,  nullum  sanationis 
dubium  reliquit. 

Ex  praedictis,  sequitur  medicum,  de  illo  morbo  percon¬ 
tatum,  debere  accurate  investigare  an  ex  viru  syphillitico ; 
hoc  in  casu,  administranda  est  curatio  specifica  :  nullum 
inde  oritur  incommodum  et  si  non  sanat ,  certo  non  noce¬ 
bit.  Cur  enim  non  obtinerent  alii  faustum  eventum ,  quem , 

in  casu  supra  narrato,  nos  assecuti  sumus? . sequitur  etiam 

quod,  quum  certum  est,  morbum  esse  localem,  remedium 
unicum  sit  operatio.  Electio  methodi  cujusvis  experientiae 
submittetur.  Excisio  fere,  ab  omnibus  derelicta,  mihi  non 
videtur  ita  contemnenda,  et,  in  multis  casibus,  injectioni, 
ut  jam  dixi ,  pluris  facienda.  In  hac  ultima  vero  inflammatio 
quidem  minor  est  et  adhaerentia,  quam  inducit,  minus  solida 
est  quam  methodo  excisionis ,  et  ita  morbi  relapsui  efficienr 
ter  non  obstat. 

THESES. 


.1°  Partus  difficilis  fit  vitio  matris,  infantisve. 

, .  j  j  . ,  i  •  <  ;  j  '  4  .  -  •  , 

2°  Vitio  matris,  deficientibus  viribus  ad  expellendum,  vel 
partibus  ipsis  genitalibus  male  constitutis. 

3«  Si  vires  deficiunt,  hae  excitandae  sunt  ope  uterinorum, 
cardiacorum ,  sternutatoriorum. 

.  *  r  f 

4°  Si  uteri  collum  internum  nimis  angustum,  durumve,  lini¬ 
mentis  succurrendum  quantum  possibile,  ut  lubricum 
emollescat ,  vel  fotu. 

5«  Si  tumor  in  uteri  collo,  vel  in  vagina  enatus  expulsio¬ 
nem  impedit,  discutientibus ,  suppurantibus  ipsi  appli¬ 
catis  vel  eradicatione,  ope  chirurgiae,  subveniendum. 

6°  Si  excoriata  harum  partium  labia  coagulerint ,  cito,  et 
ante  partum,  si  fieri  possit,  dissecanda,  et  cicatuce  ob¬ 
ducenda  sunt. 

70  Si  vitium,  pelvim  afficiens,  iter  impediverit,  linimentis 
'  mucilaginosis ,  generationis  partes  illiniendae  sunt,  tum 
manu,  sive  nuda  sive  instrumento  armata,  lege  artis, 
succurrendum  parturienti  est. 

8°  Infantis  vitio  contigit  ubi  ille  aegrotus,  male  conformatus, 
vel  ita  situs,  ut  ipse  sibi  viam  praecludat, 


90  Infantis  morbi  et  vitiosa  conformatio,  quae  partui  ob¬ 
stant ,  suis  ex  signis,  sibi  propriis,  dignoscuntur.  Ex 
arte  defluunt  auxilia  quorum  ope  difficultates  amoventur. 


io°  Situs  infantis  redigendus  est  in  eum ,  quo  foetus  possit 
educi,  vel  per  caput,  vel  per  pedes  inprimis. 


n°  Id  efficitur  i°  positu  matris  debito,  2°  mutatione  situs 
infantis. 

